7. ΑΠΟΦΑΣΙΣ ΥΠΟΥΡΓΟΥ ΣΥΝΤΟΝΙΣΜΟΥ Αριθ. 911 της 27 Ιαν./8 Φεβρ. 1968 (ΦΕΚ Β΄ 61) Περί του τρόπου λειτουργίας της δια των υπ' αριθ. 7705/1966 και 7908/1966 υπουργικών αποφάσεων συσταθείσης γνωμοδοτικής Επιτροπής δια την καθιέρωσιν ειδικής μειώσεως εις τα τιμολόγια παροχής ηλεκτρικής ενεργείας. Έχοντες υπ' όψιν: 1)Τας διατάξεις του Α.Ν. 15/1967 "περί υπαγωγής εις το Υπουργείον Συντονισμού του ενιαίου χειρισμού απάντων των θεμάτων των αναφερομένων εις τα πετρελαιοειδή". 2)Την υπ' αριθ. 226 της 9 Νοεμ. 1966 πράξιν του Υπουργικού Συμβουλίου "περί συμπληρώσεως της υπ' αριθ. 21 από 24 Ιαν. 1963 πράξεως του Υπουργικού Συμβουλίου" δημοσιευθείσαν εις το υπ' αριθ. 245 ΦΕΚ της 11 Νοεμ. 1966 τεύχ. Α΄. 3)Την υπ' αριθ. 7705 από 12 Νοεμ. 1966 υπουργικήν απόφασιν "περί τροποποιήσεως των υπουργικών αποφάσεων των αναφερομένων εις την καθιέρωσιν ειδικών μειωμένων τιμών διαθέσεως πετρελαίου κλπ.", ως και περί καθιερώσεως ειδικής μειώσεως εις τα υπό της ΔΕΗ εκδιδόμενα τιμολόγια παροχής ηλεκτρικής ενεργείας εις ενίους καταναλωτάς ηλεκτρικού ρεύματος δια παραγωγικήν χρήσιν ως αύτη συνεπληρώθη δια της υπ' αριθ. 7908 από 21 Νοεμ. 1966 υπουργικής αποφάσεως, και 4)Σύμφωνον γνωμοδότησιν της δια της υπ' αριθ. 7705 από 12 Νοεμ. 1966 υπουργικής αποφάσεως συσταθείσης γνωμοδοτικής Επιτροπής δια την καθιέρωσιν ειδικής μειώσεως εις τα τιμολόγια παροχής ηλεκτρικής ενεργείας περιλαμβανομένην εις τα πρακτικά της υπ' αριθ. 7/1967 Συνεδριάσεως της εν λόγω Επιτροπής, αποφασίζομεν: Αποδεχόμεθα την γνωμοδότησιν της δια της υπ' αριθ. 7705 από 12 Νοεμ. 1966 υπουργικής αποφάσεως συσταθείσης Επιτροπής δια την καθιέρωσιν ειδικής μειώσεως εις τα τιμολόγια παροχής ηλεκτρικής ενεργείας την περιλαμβανομένην εις τα πρακτικά της υπ' αριθ. 7 από 8 Φεβρ. 1967 Συνεδριάσεως της εν λόγω Επιτροπής και εγκρίνομεν τα κάτωθι: Ι.Ως προς τα του τρόπου λειτουργίας της περί ης πρόκειται Επιτροπής καθορίζομεν τα ακόλουθα: 1)Η εν παρ. 3 της υπ' αριθ. 7705 από 12 Νοεμ. 1966 αποφάσεως ημών προβλεπομένη Επιτροπή θα επιλαμβάνηται κατ' αρχήν της εξετάσεως αιτημάτων παραγωγικών επιχειρήσεων, δια την παροχήν εις  Σελ. 90,506 Τεύχος 456-Σελ. 78 ταύτας ειδικής μειώσεως εις τα τιμολόγια της Δημοσίας Επιχειρήσεως Ηλεκτρισμού παροχής προς ταύτας ηλεκτρικής ενεργείας δια παραγωγικήν χρήσιν μόνον εφ' όσον αύται συγκεντρούν τα ακόλουθα κριτήρια, ήτοι: α)Ότι είναι συνδεδεμέναι με το δίκτυον των 150 KV όπου υφίσταται τεχνική δυνατότης τοιαύτης συνδέσεως, ή με τα δίκτυα των 66 KV, 22 KV, και 15 KV. β)Ότι η δαπάνη ηλεκτρικής ενεργείας υπολογιζομένη βάσει διωνυμικού τιμολογίου της ΔΕΗ αντιπροσωπεύει ποσοστόν τουλάχιστον είκοσι τοις εκατόν του τελικού κόστους του παραγομένου προϊόντος υπό τας καλυτέρας κατά το οικείον μετά της ΔΕΗ Συμβόλαιον, συνθήκας χρησιμοποιήσεως ηλεκτρικής ενεργείας. 2)Αι σχετικαί αιτήσεις των ενδιαφερομένων παραγωγικών επιχειρήσεων αίτινες συγκεντρώνουν τα, εν τη ανωτέρω παρ. 1 της παρούσης αναφερόμενα κριτήρια θα υποβάλλωνται προς την Γενικήν Διεύθυνσιν Βιομηχανίας του Υπουργείου Βιομηχανίας και θα συνοδεύωνται υπό δικαιολογητικών περιλαμβανόντων τα κάτωθι στοιχεία: α)Συμπεφωνημένην ισχύν και κατανάλωσιν ηλεκτρικής ενεργείας ετησίως εις KWH. β)Παραγωγικήν ικανότητα των υφισταμένων εγκαταστάσεων και πραγματοποιουμένην παραγωγήν. γ)Ανάλυσιν του τελικού κόστους του παραγομένου προϊόντος. δ)Αναμενομένην βελτίωσιν της συναγωνιστικότητος των παραγομένων προϊόντων δια της αιτουμένης μειώσεως της δαπάνης ηλεκτρικής ενεργείας. ε)Τας πραγματοποιηθείσας κατά το παρελθόν εξαγωγάς και τας προβλέψεις δια το μέλλον, άνευ της αιτουμένης μειώσεως και μετά ταύτην. ς)Υφισταμένην δασμολογικήν προστασίαν των προϊόντων της παραγωγής. Τα στοιχεία θα αναφέρωνται εις τα δύο τελευταία έτη και επί πλέον θα συμπληρούνται και με πληροφορίας περί των τιμών ομοίων προϊόντων εις αγοράς εξωτερικού. 3)Η Γενική Διεύθυνσις Βιομηχανίας του Υπουργείου Βιομηχανίας θα εξετάζη τας προς αυτήν υποβαλλομένας αιτήσεις των ενδιαφερομένων παραγωγικών επιχειρήσεων, εν συνεργασία μετ' άλλων αρμοδίων Κρατικών Υπηρεσιών και Οργανισμών, υποχρεουμένων προς τούτο δυνάμει της παρούσης και θα παραπέμπη τας κατά την κρίσιν της πληρούσας τας εν παρ. 1 υπό στοιχ. α΄ και β΄ προϋποθέσεις εις την Επιτροπήν, εκθέτουσα κατ' αρχήν τας επ' αυτών απόψεις της. 13.Γ.ζ.7 Ειδικές τιμές καυσίμων και ηλεκτρικής ενέργειας 4) Η Επιτροπή εξετάζουσα τας αιτήσεις θα αποφαίνηται μετ’ ητιολογημένην γνωμοδότησιν κεχωρισμένως δι’ εκάστην συγκεκριμένην παραγωγικήν επιχείρησιν και θα περιλαμβάνη εις την γνωμοδότησίν της πέραν των λόγων βάσει των οποίων δικαιολογείται η παροχή της μειώσεως εις τα τιμολόγια της ΔΕΗ και την υπεύθυνον διαβεβαίωσιν ότι, η επί τη βάσει της γνωμοδοτήσεως προκληθησομένη επιβάρυνσις αντιμετωπίζεται εντός των προβλεπομένων να πραγματοποιηθώσιν κεφαλαίων, κατ.’ εφαρμογήν της υπ’ αριθ. 7705 από 12 Νοεμ. 1966 υπουργικής αποφάσεως, εις τον ειδικόν παρά την Τραπέζη της Ελλάδος λογαριασμόν «Ελληνικόν Δημόσιον- Κάλυψις επιβαρύνσεως της ΔΕΗ εκ της καθιερώσεως μειώσεως εις τα τιμολόγια παροχής ηλεκτρικής ενεργείας». ΙΙ.Ειδικώτερον καθ΄ όσον αφορά τας σχέσεις μεταξύ της Δημοσίας Επιχειρήσεως Ηλεκτρισμού και των πελατών αυτής καταναλωτών ηλεκτρικού ρεύματος δια παραγωγικήν χρήσιν, οίτινες θα ορισθώσιν κατ’ εφαρμογήν της υπ’ αριθ. 7705 από 12 Νοεμ. 1966 υπουργικής αποφάσεως, καθορίζομεν τα ακόλουθα: α)Οι εν λόγω καταναλωταί θα εξακολουθήσωσι να διέπωνται υπό των εν ισχύϊ κανονισμών και τιμολογίων της Δημοσίας Επιχειρήσεως Ηλεκτρισμού και θα εφαρμόζωνται εν προκειμένω άπαντες οι όροι των κατ’ εφαρμογήν αυτών και της περί ΔΕΗ νομοθεσίας, υπογραφομένων τυποποιημένων συμβολαίων. β)Οι σχετικοί λογαριασμοί δια την κατανάλωσιν ηλεκτρικού ρεύματος εκ μέρους των εν λόγω καταναλωτών θα εκδίδωνται επί τη βάσει των κατά τα ανωτέρω συμβολαίων. γ)Η κατ’ εφαρμογήν της υπ’ αριθ. 7705 από 12 Νοεμ. 1966 υπουργικής αποφάσεως καθιερωθησομένη δι’ έκαστον καταναλωτήν κάλυψις υπό του Δημοσίου μέρους της δαπάνης ηλεκτρικής ενεργείας θα προσδιορίζηται υπ’ ευθύνη της ΔΕΗ μετά την κατά τα κεκανονισμένα έκδοσιν του σχετικού λογαρισμού. δ)Η ΔΕΗ θα επιζητή την άμεσον, απ’ ευθείας παρά του πελάτου, είσπραξιν του μη καλυπτομένου υπό του Δημοσίου τμήματος του λογαριασμού. ε)Η ΔΕΗ, ενεργούσα δια λογαριασμόν και κατ’ εντολήν της καταναλωτρίας Επιχειρήσεως, θα προέρχηται εις την κατάρτησιν και υποβολήν εις την παρ’ ημίν Εθνικήν Υπηρεσίαν Πετρελαιοειδών Ελλάδος σχετικών εκκαθαρίσεων δια την καταβολήν προς αυτήν του καλυπτομένου υπό του Δημοσίου κατά τα ανωτέρω υπολοίπου του λογαριασμού, και ς)Η παρ’ ημίν Εθνική Υπηρεσία Πετρελαιοδειδών Ελλάδος θα προέρχηται εις την καταβολήν προς την ΔΕΗ των δια των ανωτέρω εκκαθαρίσεων αυτής δικαιολογουμένων χρηματικών ποσών, μετά την υποβολήν εις την εν λόγω Υπηρεσίαν των ως άνω εκκαθαρίσεων. 